**Pagani Huayra** on Paganin valmistama superauto, joka korvasi Pagani Zondan. Autoa valmistettiin vuosina 2011–2018 yhteensä 100 kappaletta.

Huayra esiteltiin suurelle yleisölle Geneven autonäyttelyssä maaliskuussa 2011. Auton voimanlähteenä on Mercedes-AMG:n kehittämä 6,0-litrainen turboahdettu V12-moottori. Voimansiirtona on Xtracin valmistama seitsemänvaihteinen yksikytkiminen sekventaalivaihteisto. Huayran suunnittelleen Horacio Paganin mukaan autossa ei käytetä hieman nopeammin vaihtavaa kaksoiskytkinvaihteistoa siitä syystä, että se nostaisi auton painoa liikaa.

Huayra on nimetty Etelä-Amerikkalaisen tuulen jumalan Huayra-tatan (transliteroitu myös Wayra Tata) mukaan.
Seuranneet mallit ovat Huayra BC vuonna 2016 ja Huayra Roadster vuonna 2018.

Codalunga on erikoismalli, jota valmistettiin viisi kappaletta, jotka räätälöitiin asiakaskohtaisesti.

Aerodynamiikka
--------------

Auton aerodynaamiset siivekkeet toiminnassa, kuvattu vuonna 2014 Goodwood Festival of Speedissä.
Auton keulassa ja perässä on yhteensä neljä liikkuvaa siivekettä (kaksi edessä ja kaksi takana), joita ohjataan elektronisesti auton nopeuden, kallistuksen, sivuttaiskiihtyvyyden, ohjauskulman ja kaasun asennon mukaan. Siivekkeiden liikkuminen muuttaa auton aerodynamiikkaa eri tavoin jarrutuksissa ja kaarreajossa. Kaarreajossa vain sisäkaarteenpuoleiset siivekkeet nousevat pitovoiman lisäämiseksi sekä auton kallistumisen vähentämiseksi. Auton ilmanvastus on normaalisti 0,3 Cd, joka nousee 0,5 Cd kun kaikki neljä siivekettä ovat ylhäällä.

Huayra BC
---------

Pagani Huayra BC
Huayra BC on edelleen kehitetty malli. Malli on nimetty Horacio Paganin ystävän ja ensimmäisen asiakkaan Benny Caiolan mukaan. Muutoksena alkuperäiseen auto on kevyempi, moottorissa on enemmän tehoa ja vääntöä ja vaihteiston vaihtonopeus on puolitettu.

Roadster
--------

Pagani Huayra Roadster
Avomalli Huayra Roadster esiteltiin Geneven autonäyttelyssä maaliskuussa 2017. Se on coupéa 80 kilogrammaa kevyempi. Autossa on irrotettava katto.

Huayra R
--------

Huayra R on uudelleen yhdessä HWA AG:n kanssa suunniteltu puhtaasti ratakäyttöön tarkoitettu erikoismalli, jossa perusmallista poiketen on vapaastihengittävä moottori. Huayra R:ää tullaan valmistamaan 30 kpl.

Lähteet
-------

1. ↑  Sean Szymkowski: Final Pagani Huayra coupe enters production *motorauthority.com*.  11.4.2018. Viitattu 4.2.2023. (englanniksi)
2. ↑  Geneva 2011: Pagani Huayra is better (and redder) in the flesh *Autoblog*.  1.3.2011. Viitattu 1.11.2020. (englanniksi)
3. ↑  J. Query: Tyrmäävä Pagani Huayra *autobild.fi*.  5.2.2011. Fokus Media Finland Oy. Viitattu 20.03.2021. (suomeksi)
4. ↑  First Look: 2012 Pagani Huayra *Motor Trend*.  11.2.2011. Viitattu 1.11.2020. (englanniksi)
5. 1 2  Brayan Coraza Morveli: Super sports car with Quechua name, "Huayra" *cuzcoeats.com*.  25.4.2019. Viitattu 4.2.2023. (englanniksi)
6. ↑  Justin Banner: 2022 Pagani Huayra Codalunga Pairs '60s Long-Tail Beauty, Supercar Performance *motortrend.com*.  22.6.2022. Viitattu 4.2.2023. (englanniksi)
7. ↑  Harry Metcalfe: Pagani Huayra, the details *evo.co.uk*.  19.12.2011. Viitattu 4.2.2023. (englanniksi)
8. ↑  Charlie Turner: First drive: the hardcore Pagani Huayra BC  18.2.2016.  Arkistoitu. Viitattu 4.2.2023. (englanniksi)
9. ↑  Pagani Huayra Roadster is the 752-hp droptop hypercar of your dreams  9.3.2017. Motor1.com. Viitattu 1.11.2020. (englanniksi)
10. ↑  Toni Jalovaara: rata-ajo *tekniikanmaailma.fi*.  19.3.2021. OTAVAMEDIA. Viitattu 19.03.2021. (suomeksi)

Aiheesta muualla
----------------

* Kuvia tai muita tiedostoja aiheesta **Pagani Huayra** Wikimedia Commonsissa